ફૂલદોલોત્સવમાં ફૂલ મંડપમાં ફૂલદોલા બનાવીને સર્વે ભક્તોએ મહારાજને દોલામાં બિરાજવા વિનંતી કરતાં શ્રીહરિ કહે આ નરનારાયણ બદ્રિપતિ એ જ અમે છીયે. દોલામાં નરનારાયણ દેવની શ્યામ ઘન સુંદર મૂર્તિ પધરાવી છે. સૌ ભક્તો સંતો ઝુલાવે છે. દેવતાઓ પણ દેવને રેશમ દોરી લઈ ઝુલાવે છે. આ સમયે મહારાજે શ્રી નરનારાયણ રૂપે સાક્ષાત ઝુલતાં દર્શન આપ્યા બાદ નરનારાયણ તેજ અમો પોતે છીયે એવો દિવ્યાતિદિવ્ય ભાવાત્મક નિશ્ચય કરાવવા પરાત્પર અક્ષરાધિપતિ શ્રી પુરૂષોત્તમ નારાયણ રૂપે દર્શન દીધાં એજ સમે બ્રહ્મમુનિએ આ પ્રસાદીનું કીર્તન રચ્યું છે. અમદાવાદમાં શ્રીહરિ ઝુલે તો ઝુલ્યા, બાદ સર્વે ભક્તોએ રંગની ધૂમ મચાવી. જેનો ઈતિહાસ ખુદ દેવાનંદજી જે એ સમયે હાજર હતા. સુંદર ભવ્ય વર્ણનાત્મક કિર્તન સ્વામીએ ગાયું છે. ચાલો ઉત્સવ રસપ્રદ, કિર્તન રસધારમાં ખેલીયે.